TECHNICKÁ VÝCHOVA AKO POVINNÝ PREDMET NA ZÁKLADNEJ ŠKOLE DO ROKU 2008

[bookmark: _GoBack]70 –te roky - boli najpriaznivejšie pre technické vzdelávanie na ZŠ uskutočňovaného prostredníctvom predmetu pracovné vyučovanie. Do škôl sa zaviedla tzv. polytechnizácia – využívanie elektrotechnických a elektronických pomôcok vo vyučovaní (kalkulačky, elektrotechnické a elektronické stavebnice a iné učebné pomôcky). Pracovné vyučovanie bolo členené na zložku technické práce a zložku pestovateľské práce. 
Väčšina vyučovacích predmetov prešla po roku 1989 transformáciou z dôvodu, že vznikla požiadavka prehodnotenia celého vzdelávacieho systému v SR. Súčasťou transformácie v oblasti technického vzdelávania bola jeho komplexná reštrukturalizácia. Predmet pracovné vyučovanie sa členil na tri zložky - technické práce, pestovateľské práce a špecifická príprava dievčat.
Tabuľka 1 Prehľad dotácie vyučovacích hodín technického zamerania
	Rok
	Predmet
	Počet hodín/týždeň
	Ročník

	1989
	Pracovné vyučovanie
       - technické práce,
· pestovateľské práce,
· špecifická príprava dievčat
	2
	5. – 8. ročník

	1997
	Technická výchova
- technická výchova,
- pestovateľské práce,
- rodinná príprava
	1
	5. – 9. ročník

	2008
	Technika
- technika,
- svet práce
	0,5
	7. – 8. ročník




Zmeny sa týkali:
· vymedzenia obsahu pracovného vyučovania, konkrétne obsahu jeho zložky technické práce. 
V školskom roku 1995/1996 pre pracovné vyučovanie platili dva varianty:
· variant klasický,
· variant progresívny.

Od roku 1997 – 
· zmenil sa názov predmetu pracovné vyučovanie na názov technická výchova,
· zložka špecifická príprava dievčat bola premenovaná na rodinnú prípravu. 

V učebných osnovách sa uvádza, že „základná filozofia technickej výchovy vychádza z poznania, že technika je jednou z podmienok súčasnej  pravdepodobne aj budúcej existencie človeka. Mládež by mala byť pripravená na tento spoločenský jav, aby sa techniky nebála, aby nerezignovala pred jej zložitosťou, aby dokázala čeliť negatívnym dopadom techniky“[footnoteRef:1].  [1: ] 

Predmet technická výchova patrila k povinným predmetom na 2. stupni základnej školy. V inovačnom procese boli schválené zmeny týkajúce sa obsahu predmetu a to:
· učivo bolo rozdelené na základné a alternatívne v celom rozsahu 33 hodín ročne,
· predmet v 5. - 8. ročníku sa stal jednozložkový (jednozložkovo koncipovaný). Vyučovať sa mohla len technická výchova. 

Alternatívne učivo sa mohlo vyučovať v prípade nepriaznivých materiálno – technických podmienok školy v súvislosti s praktickou manuálnou činnosťou žiakov.
Od 28.05.1997 platilo „Usmernenie k vyučovaniu predmetu technická výchova v 5. – 9. ročníku základnej školy“ vydané Ministerstvom školstva Slovenskej republiky, kde sa odporúčalo:
· aby učivo predmetu technická výchova bolo rozdelené na základné a alternatívne,
· základné učivo (13 hodín ročne) bolo zamerané na základnú orientáciu žiakov v technike a v ročníkoch 5. – 8. bolo v celom rozsahu povinné,
· alternatívne učivo (20 hodín ročne) môže byť orientované na technickú činnosť, pestovateľské práce alebo rodinnú prípravu podľa podmienok školy a záujmu žiakov,
· predmet v 9. ročníku bol určený ako trojzložkový (trojzložkovo koncipovaný). V skutočnosti to znamenalo, že sa môže vyučovať technická výchova alebo alternatívna zložka (pestovateľské práce a rodinná príprava) počas celého školského roka, t.j. 33 hodín ročne.

Výchovno - vzdelávací proces predmetu technická výchova podľa autorov učebných osnov „by mal smerovať k tomu, aby žiak získal nevyhnutnú technickú gramotnosť, t.j. aby:
· si osvojil na primeranej úrovni vedomosti o technike a technologické zručnosti,
· vedel riešiť technické problémy,
· si vytváral racionálny vzťah k technike,
· poznal vzťah vedy a techniky a vedel ho uplatniť,
· bol vedený k rozvíjaniu tvorivého technického myslenia“[footnoteRef:2].  [2: 
] 


Učebné plány ako školské dokumenty boli upravené a schválené dňa 14. mája 2003 pod číslom 520/2003 - 41 a stali sa platné od 1. septembra 2003. Vo variantoch 1 - 3 bola určená dotácia jedna hodina týždenne pre predmet technická výchova. Zaujímavý je poznatok, že varianty s rozšíreným vyučovaním hudobnej výchovy a so športovou prípravou nemali žiadnu hodinovú dotáciu tohto predmetu, čím žiaci boli ochudobnení o prípravu na život v technickej oblasti. Prínosom v tejto oblasti bol variant s rozšíreným vyučovaním technickej výchovy, ktorého autormi sú Vargová a kolektív[footnoteRef:3]. V ňom bola dotácia vyučovacích hodín vyššia a to v 5. ročníku bola odporučená dotácia tri hodiny týždenne, v 6. ročníku dve hodiny týždenne a v 7. ročníku tri hodiny týždenne. V 8. a 9. ročníku sa dotácia štyri hodiny týždenne mohla deliť medzi technickú výchovu a predmet práca s počítačom vzhľadom na podmienky školy. Variant odrážal súčasné tendencie moderného technického vzdelávania a výchovy. Obsahom aj odporúčanými formami výučby vytváral široký priestor pre napĺňanie záujmov žiakov o techniku, a tým súčasne výrazne podporoval rozvíjanie technickej tvorivosti. Cieľom technického vzdelávania prostredníctvom tohto variantu bolo, aby sa žiak naučil: [3:  ] 

· riešiť technické problémy,
· rozumieť vzájomnému vzťahu príroda – spoločnosť – technika,
· vytvárať optimálny vzťah k svojmu okoliu,
· spoznávať vlastnosti materiálov a vedieť ich opracovávať vhodnými nástrojmi, a tak sa zoznamovať s technológiami spracúvania technických materiálov,
· novým poznatkom z techniky,
· tvorivo pristupovať k riešeniu nielen technických problémov súčasnej spoločnosti.

Pri tvorbe variantu sa prihliadalo na skutočnosť, že predmet súčasne musí napĺňať záujmy žiakov so záujmom o teóriu aj o prax[footnoteRef:4]. Jednotlivým tematickým celkom nebol stanovený presný počet hodín. Osnovy prihliadali na previazanosť techniky s prírodnými vedami. V ich obsahu pri jednotlivých technických princípoch sa akceptovala ich spätosť s predmetmi ako je matematika, fyzika, chémia a prírodopis. Zaujímavý bol obsah učiva v 9. ročníku. Autorský kolektív do neho navrhol tematický celok Základy spotrebiteľstva a ekonomiky. Je v ňom začlenená aktuálna problematika kvality, ceny, ochrany spotrebiteľa, hospodárenie s limitovanými zdrojmi materiálov a energie. Žiak mal spoznať základné ekonomické zásady cenotvorby, princípy trhového hospodárstva a možné formy rôznych výrobných a prevádzkových zoskupení. Ako inováciu vo výučbe technickej výchovy autori pokladali aj oboznamovanie žiakov s významnými technickými objektmi svetového významu (visuté dráhy, závesné mosty, podmorské tunely, prieplavy a pod.).   [4: ] 

V roku 2000 – bol schválený vzdelávací štandard s exemplifikačnými úlohami z predmetu technická výchova pre 2. stupeň ZŠ.
